ཧྥ་རན་སིའི་རྒྱལ་ས་ཕེ་རི་སིར་བཞག་པའི་གནམ་གཤིས་འགྱུར་ལྡོག་གི་གྲོས་མཐུན་ཞེས་པ་དེ་ནི།ཕྱི་ལོ་༢༠༡༥ལོར་ཧྥ་རན་སིའི་རྒྱལ་ས་ཕེ་རི་སི་ལ་རྒྱལ་ཁབ་༡༩༥ཡི་སྐུ་ཚབ་རྣམས་ལྷན་འཛོམས་བྱས་ཏེ།བཟོ་གྲྭ་དང་རྡོ་སོལ།རླངས་འཁོར་གྱི་དུ་བ་ནག་པོ་སོགས་ལ་བརྟེན་ནས་གོ་ལའི་ཚ་དྲོད་འཕར་གྱི་ཡོད་པ་དང་།དེས་འཛམ་གླིང་གི་གནམ་གཤིས་ལ་འགྱུར་ལྡོག་ཐེབས་ཀྱི་ཡོད་སྟབས།ཨ་རི་གཙོས་པའི་འཛམ་གླིང་གི་བཟོ་ལས་ཡར་ཐོན་ཅན་གྱི་རྒྱལ་ཁབ་ཁག་དང་།བཟོ་ལས་ཅན་དུ་འགྱུར་བཞིན་པའི་རྒྱལ་ཁབ་རྣམས་ཀྱིས་གོ་ལའི་ཚ་དྲོད་འཕར་བཞིན་པ་དེ་འགོག་ཐབས་བྱ་དགོས་པའི་གྲོས་མཐུན་ཞིག་བཞག་ཡོད་པ་དང་།སྐབས་དེའི་ཨ་རིའི་སྲིད་འཛིན་ལས་ཐོག་པ་ཨོ་བྷ་མས་ཀྱང་གྲོས་མཐུན་དེར་མོས་མཐུན་གྱི་མིང་རྟགས་བཀོད་ཡོད་འདུག་ཀྱང་།ད་ལྟའི་ཨ་རིའི་སྲིད་འཛིན་ཌོ་ནལ་ཊོམ་གྱིས་དེ་སྔོན་སྲིད་འཛིན་འོས་གཞིའི་ཁྱབ་བསྒྲགས་སྐབས་སུ་གྲོས་མཐུན་དེ་ལས་ཕྱིར་འཐེན་བྱེད་རྒྱུ་ཡིན་པའི་ཁས་ལེན་བྱས་ཡོད་འདུག་ལ།དེ་བཞིན་ཟླ་བ་འདིའི་ཕྱི་ཚེས་༡ཉིན་ཕྱིར་འཐེན་གྱི་གསལ་བསྒྲགས་བྱེད་རྒྱུ་ཡིན་སྐོར་ཡང་གྲགས་བཞིན་ཡོད་པ་རེད་འདུག